CELEX: 32009R0756
Language: hu
Date: 2009-08-17 00:00:00
Title: A Bizottság 756/2009/EK rendelete ( 2009. augusztus 17. ) a Portugália lobogója alatt közlekedő hajók által az V, VI, VII, VIII és IX övezet közösségi vizein és harmadik országok felségterületéhez vagy joghatósága alá nem tartozó vizein folytatott, mélytengeri cápákra irányuló halászat tilalmáról

19.8.2009   
            
            
               HU
            
            
               Az Európai Unió Hivatalos Lapja
            
            
               L 214/20
            
         
      A BIZOTTSÁG 756/2009/EK RENDELETE
   
   (2009. augusztus 17.)
   a Portugália lobogója alatt közlekedő hajók által az V, VI, VII, VIII és IX övezet közösségi vizein és harmadik országok felségterületéhez vagy joghatósága alá nem tartozó vizein folytatott, mélytengeri cápákra irányuló halászat tilalmáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
   tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
   mivel:
   
               (1)
            
            
               A közösségi halászhajók egyes mélytengeri halállományokra vonatkozó halászati lehetőségeinek a 2009. és 2010. évre történő meghatározásáról szóló, 2008. november 28-i 1359/2008/EK tanácsi rendelet (3) kvótákat állapít meg a 2009. és a 2010. évre.
            
         
               (2)
            
            
               A Bizottsághoz beérkezett információ szerint az e rendelet mellékletében említett tagállam lobogója alatt közlekedő, illetve az e tagállamban lajstromozott hajók kimerítették a 2009. évre meghatározott, a mellékletben megnevezett állományra vonatkozó halászati kvótát.
            
         
               (3)
            
            
               Ezért erre az állományra nézve meg kell tiltani a halászatot, valamint a fedélzeten való tárolást, az át- és kirakodást,
            
         ELFOGADTA EZT A RENDELETET:
   1. cikk
   A kvóta kimerítése
   Az e rendelet mellékletében megjelölt időponttól kezdve úgy kell tekinteni, hogy a mellékletben említett tagállam a mellékletben megnevezett állományra nézve kimerítette a 2009. évi halászati kvótáját.
   2. cikk
   Tilalmak
   Az e rendelet mellékletében említett tagállam lobogója alatt közlekedő, illetve az e tagállamban lajstromozott hajók a mellékletben megjelölt időponttól nem halászhatnak a mellékletben megnevezett állományra. Ettől az időponttól kezdve az e hajók által fogott, az adott állományba tartozó egyedek fedélzeten való tárolása, átrakodása és kirakodása is tilos.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. augusztus 17-én.
      
         
            a Bizottság részéről
         
         Fokion FOTIADIS
         
         
            tengerügyi és halászati főigazgató
         
      
   
   
      (1)  HL L 358., 2002.12.31., 59. o.
   
      (2)  HL L 261., 1993.10.20., 1. o.
   
      (3)  HL L 352., 2008.12.31., 1. o.
   
      MELLÉKLET
      
                  Szám
               
               
                  2/DSS
               
            
                  Tagállam
               
               
                  PRT
               
            
                  Állomány
               
               
                  DWS/56789-
               
            
                  Faj
               
               
                  Mélytengeri cápák
               
            
                  Terület
               
               
                  Az V, VI, VII, VIII és IX övezet közösségi vizei és harmadik országok felségterületéhez vagy joghatósága alá nem tartozó vizei
               
            
                  Időpont
               
               
                  2009. július 23.